সিটি করপোরেশন নির্বাচন উপলক্ষে সাধারণ কেন্দ্রে সাতজন পুলিশ, অস্ত্রসহ তিনজন আনসার এবং অঙ্গীভূত আনসার-ভিডিপি সদস্য ১২ জনসহ সর্বমোট ২২ জন মোতায়েন থাকবে এবং গুরুত্বপূর্ণ কেন্দ্রে সাতজন পুলিশ, অস্ত্রসহ পাঁচজন আনসার এবং অঙ্গীভূত আনসার-ভিডিপি সদস্য ১২ জনসহ ২৪ জন মোতায়েন থাকবে। এ ছাড়া চট্টগ্রাম সিটি করপোরেশনের ৩৬ নম্বর সাধারণ ওয়ার্ডের উপনির্বাচনে পুলিশের চারটি ও র‌্যাবের তিনটি টিম ও খুলনা সিটি করপোরেশনের ৬ নম্বর সাধারণ ওয়ার্ডের উপনির্বাচনে পুলিশের তিনটি ও র‌্যাবের দুটি টিম স্ট্রাইকিং ফোর্স হিসেবে মোতায়েন থাকবে। সিটি করপোরেশনের প্রতি ওয়ার্ডে এজন করে এক্সিকিউটিভ ম্যাজিস্ট্রেট নিয়োগ করা হয়েছে।